อจ.-ทีมวิจัย แจ้งจับพล.ต. หาว่า งานเก๊
หน้ากากป้องกันสารพิษ,ทางทหารแจ้งความเอาผิด พล.ต.ศักดิ์สิทธิ์ เชื้อสมบูรณ์ ผอ.สำนักงานวิจัยและพัฒนาการทางทหารกองทัพบก (สวพ.ทบ.) กับลูกน้องยศพันเอก ฐานแจ้งความเท็จกับตำรวจกองปราบฯ หลังถูกแจ้งความก่อนว่าทำกองทัพบกเสียหาย-ผลงานเป็นของปลอม ขณะที่ทหารแถลงโต้ทันควัน ระบุหัวหน้าวิจัยยื่นหนังสือรับรองผลงานของปลอมหลายครั้ง ทั้งหมดไม่เกี่ยวกับผลประโยชน์จัดซื้ออาวุธ-ยุทโธปกรณ์จากต่างชาติ,จากกรณี พล.ต.ศักดิ์สิทธิ์ เชื้อสมบูรณ์ ผอ.สำนักงานวิจัยและพัฒนาการทางทหารกองทัพบก (สวพ.ทบ.) พร้อมคณะเข้าพบ พ.ต.อ.ธงชัย อยู่เกษ ผกก.1 บก.ป.เพื่อแจ้งความร้องเอาผิดกับนักวิจัยโครงการพัฒนาหน้ากากป้องกันสารพิษ วงเงินงบประมาณดำเนินโครงการ 3.8 ล้านบาท หลังตรวจสอบพบข้อพิรุธในการออกใบรับรองมาตรฐานงานวิจัย พร้อมนำเอกสารหลักฐานที่เกี่ยวข้องมามอบให้พนักงานสอบสวน บก.ป.ไปแล้วนั้น,ความคืบหน้าที่กองบังคับการปราบปราม (บก.ป.) เมื่อเวลา 10.00 น. วันที่ 15 มี.ค. นายวีรชัย พุทธวงศ์ อาจารย์ภาควิชาเคมี คณะศิลปศาสตร์และวิทยาศาสตร์ ม.เกษตรศาสตร์ วิทยาเขตกำแพงแสน และเจ้าหน้าที่ทีมงานวิจัยรวม 4 คน พร้อมนายอนันต์ชัย ไชยเดช ทนายความ เดินทางเข้าพบ พ.ต.ท.สุรจิต ชะระ สว.(สอบสวน) กก.1 บก.ป เพื่อแสดงความบริสุทธิ์ใจหลังคณะวิจัยถูก พล.ต.ศักดิ์สิทธิ์ เชื้อสมบูรณ์ ผอ.สวพ.ทบ.แจ้งความดำเนินคดีกล่าวหาเอกสารใบรับรองมาตรฐานหน้ากากกันสารพิษที่เป็น ผลงานของคณะวิจัยเป็นของปลอม นอกจากนี้ ยังแจ้งความให้พนักงานสอบสวน บก.ป. ดำเนินคดีกับ พล.ต.ศักดิ์สิทธิ์ เชื้อสมบูรณ์ และ พ.อ.ก้อง ชัยณรงค์ นายทหารสังกัด สวพ.ทบ.ฐานแจ้งความเท็จ พร้อมนำเอกสารหลักฐานงานวิจัยทั้งหมดมามอบให้พนักงานสอบสวน,นายอนันต์ชัยกล่าวว่า พาคณะวิจัยโครงการพัฒนาหน้ากากป้องกันสารพิษมาแสดงความบริสุทธิ์ใจหลังถูกนายทหารสังกัด สวพ.ทบ.กล่าวหาและแจ้งความกับตำรวจกองปราบฯว่า คณะวิจัยนำใบรับรองงานวิจัยปลอมมาใช้ ซึ่งไม่เป็นความจริงแต่อย่างใด ทั้งหมดยืนยันเป็นเอกสารรับรองจากสถาบันทดสอบที่ได้มาตรฐานสากลเป็นที่ยอมรับในระดับนานาชาติจากสาธารณรัฐเช็ก และเป็น 1 ใน 5 สถาบันที่ได้มาตรฐานทดสอบคุณสมบัติหน้ากากป้องกันสารพิษ ส่วนที่ถูกกล่าวหาทำให้กองทัพเสียหายเป็นมูลค่า 150 ล้านบาทนั้น ไม่เป็นความจริง เนื่องจากคณะวิจัยได้รับงบประมาณเพียง 3.8 ล้านบาท เป็นค่าดำเนินงานวิจัยเท่านั้น ส่วนเงิน 150 ล้านบาท เป็นงบการผลิต ยังไม่ได้เริ่มผลิตหน้ากากกันสารพิษแต่อย่างใด ถือว่ายังไม่ได้เกิดความเสียหาย หากโครงการนี้สามารถผลิตหน้ากากได้จริง จะทำให้ประเทศได้รับผลประโยชน์อย่างมากเพราะต้นทุนการผลิตเพียง 8,000 บาทต่อชิ้น ส่วนราคาสั่งซื้อจากต่างประเทศนั้นสูงถึง 20,000 บาทต่อชิ้น,ด้านนายวีรชัยกล่าวว่า นอกจากนี้คณะวิจัยยังถูกทหารกล่าวหาหน้ากากต้นแบบทางคณะวิจัยไม่ได้เป็นผู้ออกแบบและผลิตเอง แต่กลับไปซื้อหน้ากากจากต่างประเทศมา ตนขอปฏิเสธและยืนยันคณะวิจัยดำเนินการเองทุกขั้นตอนตั้งแต่การออกแบบ ทำแม่พิมพ์ ผลิตหน้ากากและการทดสอบในห้องรมแก๊ส ทั้งหมดมีภาพถ่ายยืนยัน อีกทั้งใบรับรองจากสถาบันต่างประเทศนั้นยืนยันว่าได้มาตรฐาน เบื้องต้นพนักงานสอบสวนได้สอบปากคำคณะวิจัยทั้ง 4 คน พร้อมตรวจสอบเอกสารหลักฐานที่คณะวิจัยนำมามอบให้ ก่อนจะเสนอให้ผู้บังคับบัญชาพิจารณา,อีกด้าน ที่กองบัญชาการกองทัพบก (บก.ทบ.) พล.ต.ศักดิ์สิทธิ์ เชื้อสมบูรณ์ ผอ.สำนักงานวิจัยและพัฒนาการทางทหาร กองทัพบก (สวพ.ทบ.) แถลง ถึงกรณีเข้าแจ้งความดำเนินคดีกับทีมวิจัยโครงการวิจัยและพัฒนาการพัฒนาหน้ากากป้องกันสารพิษทางทหารเพื่อใช้ภายในประเทศ ว่าโครงการนี้ สวพ.ทบ. ร่วมกับสำนักงานคณะกรรมการการอุดมศึกษา(สกอ.) ทำเอ็มโอยูเพื่อพัฒนาและสนับสนุนนักวิจัยจากสถาบันการศึกษา นำผลวิจัยไปสู่การผลิตแบบพึ่งพาตนเอง รัฐบาลสนับสนุนการใช้ยางพาราภายในประเทศรวมทั้งงบประมาณทั้งหมด โดยคณะนักวิจัยได้ส่งเอกสารรายงานการวิจัยฉบับสมบูรณ์ให้ สวพ.ทบ.พิจารณา และให้คณะกรรมการระดับกองทัพบกประเมินผลงานวิจัย แต่ปรากฏว่าใบรับรองมาตรฐานผลิตภัณฑ์เป็นเอกสารปลอม กองทัพจึงสั่งยุติโครงการ,การอ้างว่ารายงานตอนไปขอปิดโครงการกับ สกอ.ระบุเป็นเรื่องหน้ากากชีวอนามัย ไม่เกี่ยวกับหน้ากากด้านทหาร เป็นข้อมูลที่ไม่ตรงกับความเป็นจริงเพราะเงื่อนไขในการวิจัยระบุให้ผู้วิจัยต้องดำเนินงาน วิจัยที่มีคุณภาพและมาตรฐานตรงตามความต้องการของกองทัพบก ส่วนที่กล่าวหาทหารแทรกใบรับรองมาตรฐานปลอมเข้ามาในเอกสารงานวิจัยฉบับสมบูรณ์ นั้น ตรวจสอบแล้วยืนยันว่ามีการยื่นใบรับรองมาตรฐาน ปลอมทั้ง 4 ครั้ง โดยหัวหน้าโครงการวิจัย อย่างไรก็ตามสวพ.ทบ.ในฐานะผู้ดูแลงานวิจัยและพัฒนา รับมอบอำนาจจากกองทัพบกดำเนินการตามกระบวนการยุติธรรม เพื่อให้เกิดความกระจ่างเมื่อสังคมสงสัย และเพื่อรักษาคุณภาพมาตรฐานงานวิจัย ที่จะนำไปใช้ผลิตเครื่องมือและยุทโธปกรณ์ทางทหาร พล.ต.ศักดิ์สิทธิ์กล่าว,พล.ต.ศักดิ์สิทธิ์กล่าวว่า กรณีทีมวิจัยระบุสวพ.ทบ.แจ้งความเท็จนั้น เขามีสิทธิ์ทุกอย่างต้องว่าไปตามกระบวนการยุติธรรม ส่วนที่มีข่าวเหตุที่เกิดขึ้นเป็นเพราะมีผลประโยชน์จากการซื้ออาวุธของต่างประเทศ เลยไม่ต้องการให้ใช้ของที่ผลิตในประเทศนั้น ขอยืนยัน สวพ.ทบ.สนับสนุนผลงานวิจัยเพื่อนำไปสู่การผลิต ตามนโยบายพึ่งพาตนเองลดการนำเข้าประหยัดงบประมาณ หากงานวิจัยไม่ได้มาตรฐาน ส่งผลกระทบต่อชีวิตกำลังพลในกองทัพ
อาจารย์ภาควิชาเคมี ม.เกษตรศาสตร์ วิทยาเขตกำแพงแสน นำทีมงานวิจัยหน้ากากป้องกันสารพิษทางทหารแจ้งความเอาผิด พล.ต.ศักดิ์สิทธิ์ เชื้อสมบูรณ์ ผอ.สำนักงานวิจัยและพัฒนาการทางทหารกองทัพบก (สวพ.ทบ.)
หน้ากากป้องกันสารพิษ,วีรชัย พุทธวงศ์,หน้ากากป้องกันสารพิษทางทหาร,ศักดิ์สิทธิ์ เชื้อสมบูรณ์,ข่าวหน้า 1,ข่าวทั่วไป